
OPĆINA KLIS
SPLITSKO-DALMATINSKA ŽUPANIJA
	OPĆINSKI  NAČELNIK 

KLASA: 008-02/26-01/01
URBROJ: 2181-27-01-26-21
U Klisu, 15. listopada 2026. godine

Na temelju članka 11. Zakona o pravu na pristup informacijama („Narodne novine“ broj 25/13, 85/15, 69/22) i članka 50. Statuta Općine Klis („Službeni vjesnik Općine Klis“
br. 2/26  i 8/26), općinski načelnik dana 15. listopada 2026. godine donosi
                                       
Z A K LJ U Č A K
o provođenju javnog savjetovanja
I.
[bookmark: _Hlk125974168]Utvrđuje se nacrt  Proračuna Općine Klis za 2027. sa projekcijama za 2028. i 2029. godinu, te se isti upućuje na savjetovanje s javnošću.

II.

Savjetovanje s javnošću provodi se s ciljem da se širi krug zainteresiranih osoba s područja Općine Klis uključi u pripremu konačnog Proračuna sa projekcijama. 
Na taj se način želi upoznati javnost s nacrtom prijedloga Proračuna za 2027. sa projekcijama za 2028. i 2029. g., te pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja i u konačnosti ugrađeno u predloženi dokument.
III.
Pravni temelj za izradu i donošenje Proračuna je članak 42. stavak 1. Zakona o proračunu (Narodne novine RH, br.144/21).
                                                                                                  

IV.
Nacrt prijedloga Proračuna Općine Klis za 2027. sa projekcijama za 2028. i 2029. godinu daje se na savjetovanje s javnošću u razdoblju od 15. listopada 2026. godine do 15. studenog 2026. godine.
V.
Tijekom trajanja postupka savjetovanja s javnošću nacrt prijedloga Proračuna bit će izložen na mrežnoj stranici Općine Klis www.klis.hr.
VI.
Mišljenja, prijedlozi i primjedbe koji će se dostaviti, obradit će nositelj izrade nacrta prijedloga Proračuna, te o tome sačiniti Izvješće.
VII.
Ovaj Zaključak stupa na snagu danom donošenja.


OPĆINSKI NAČELNIK
                                                                                                                      Jakov Vetma

